
“H 


edging” a bira e fayo mas 
grandi di gobieno di Aruba, 


ora cu na luna di december 2021, 
a nenga di firma otro acuerdo pa 
hedge petroleo, algo cu gabinete 
Wever Croes I y II a priminti di lo 
haci. 


Gobierno a dicidi di no hedge mas y 
esaki a pone cu entre otro aumento 
di prijs di gasolin, aumento di 
tarifa di awa y coriente, a bira un 
problema mucho mas grandi cu a 
wordo anticipa y a percura pa un 
aumento di inflacion nunca antes 
bisto na e pais aki. 


E desaroyonan aki tin tur hende 
preocupa, 
e 
sector 
comercial, 


sector di educacion, sector di 
husticia caminda nan a vocifera 
nan preocupacion pa e inflacion 
cu ta sigui bay halto a base di e 
desaroyonan cu tin cu aumento di 
prijs di gasolin y di awa cu coriente. 


Pueblo tin cu paga mas dia pa dia, 
tur cos ta aumenta y e florin den 
cartera di pueblo, ta perdiendo 
su balor rapidamente a base di e 
aumento di costo di bida. 


Sinembargo ora cu analisa e 
desaroyonan aki, ta un solo instancia 
ta birando mas rico cu cartera di 
pueblo pero dor di caretera di 
pueblo y esey ta gobierno, gabinete 
Wever Croes II. 


Henter e asunto di hedging, cu e 
no a wordo haci, NO ta perhudica 


Gabinete Wever Croes no a ‘hedge’ 
Esun mas beneficia ta gobierno mes 
cu BBO y accijns riba combustibel 


gobierno, al contrario por bisa cu 
dor di decision di no hedge na luna 
di december 2021, esaki a percura 
pa gabinete Wever Croes II haya 
mas placa pa medio di BBO y accijns 
riba combustibel importa. 


Mientras cu e gobierno aki a papia 
di goberna cu transparencia, den 
e asunto aki di accijns y bbo riba 
productonan petrolero, nada ta bin 
dilanti, pueblo a keda den scuridad 
pero gobierno ta ricibiendo miyones 
di florin dor di e impuestonan aki. 


Ayera tambe departamento di 
impuesto a informa cu den prome 
mita di aña 2022, gobierno a ricibi 
868 miyon florin na entrada cu ta 
10% bou di e nivel similar na 2019 
prome cu e pandemia, cu sin duda 
ta algo sumamente positivo. 


Compara cu 2021 e 868 miyon 
aki ta un aumento di 30% cu ta 


bolbe mustra e efecto grandi 
di 
recuperacion 
economico, 


principalmente dor di e industria 
turistico. 


Loke falta awor pa pueblo haya 
sa, ta cuanto gobierno a ricibi for 
di accijns y bbo riba productonan 
petrolero 
caminda 
tin 
un 


situacion cu mientras cartera di 
pueblo ta birando mas bashi, e 
caha di gobierno ta yenando cu e 
medidanan cu e mesun gobierno 
aki a impone riba pueblo. 


Por a scucha un Minister declara 
cu e aumento di tarifa di awa y 
coriente ta “temporal” pero e 
placa extra cu pueblo y comercio 
ta sacando for di su cartera, 
no ta algo temporal pero algo 
permanente ya cu e placa aki 
no ta bay bek pa pueblo pero si 
ta keda den caha di gobierno pa 
semper. 

E participacion di Minister di Medio Ambiente, Ursell Arends 
pa loke ta su maneho pa tirenan bieu na dump, a laga hopi 
hende pensa cu aki ta otro mandatario cu no ta bibando den 
pueblo, cu no ta mirando con pueblo ta luchando pa tene 
cabes riba awa financieramente. 


Segun Minister Arends, e ta kere cu cobrando 3 florin pa 
cada tire cu wordo tira afo, lo tin efecto minimo riba cartera 
di e ciudadano, mustrando un tipo di ignorancia pa loke ta 
pasando den pueblo na e momentonan aki. 


Minister Arends lo bay den historia politico di pais Aruba, 
como un mandatario cu a forma parti di un gobierno, esta 
gabinete Wever Croes II, cu mas a castiga pueblo cu medida, 
cu mas placa a ranca for di cartera di pueblo. 


Un pueblo cu simplemente no sa kico ta efecto minimo, sigur 
no di un grupo di ciudadano cu ainda no a recupera nan 
salario por completo despues di e pandemia, un pueblo cu 
ta cargando e peso di inflacion inmenso den ultimo añanan. 


Pueblo ta luchando tur siman pa cubri su gastonan, ta 
luchando tur siman contra un inflacion cu ta cambia tur fin 
di siman, caminda comestibelnan ta aumento den forma 
increibel y aki ta con pa duna Minister Arends algun ehempel. 


Un bleki di salchicha siman pasa tabata marca na un prijs di 
1.50 den un Chines pero diasabra ultimo e mesun bleki di 
salchicha, na mesun Chines y mesun marca, a bira 1.85, pues 
den apenas cinco dia di tempo y pueblo tin cu paga esaki 
boca cera. 


Asina por mustra Minister Arends y tur su coleganan den e 
actual gobierno, e impacto di e inflacion cu su gobierno no por 
proteha pueblo di dje, caminda ainda tin mas aumentonan na 
caminda cu lo bay tin un impacto formalmente riba cartera 
di pueblo. 


Tres florin pa cualkier trahado cu ta gana salario minimo, 
cualkier ciudadano cu ta lucha trahando dos pa tres trabou 
pa pone pan riba mes, ta hopi placa y simplemente nan lo no 
tin e placa aki pa benta un tire cu nan a cambia na dump of e 
sitio nobo caminda lo bay deposita esakinan den futuro. 


No mester di un clarividente 
Minister ta haya 3 florin pa tira 
tire afo algo pagabel pa pueblo 


Pues pa no tin cu paga e tres florin aki cu Minister Arends 
ta propone pa tur hende paga, e ciudadano lo pidi pa 
keda cu e tire aki, caminda e no tin cu paga e placa aki pa 
despues riba caminda pa cas, deposita of benta esaki den 
mondi. 


Esaki ta e efecto mas grandi cu tur hende ta kere cu 
e situacion lo bira den futuro, ya cu gobierno tin cu 
compronde cu ya caba e prijs di tire segunda mano, 
practicamente a aumenta caba cu 15 of 20 florin 
compra cu dos of tres luna pasa. 


Ya caba e prijs di cambia of lapi un tire a subi pues e 
consumido simplemente no tin espacio pa financia na e 
momentonan aki, e plan di Minister Arends y e scenario 
cu lo bay mira den hopi bario, ta tirenan gasta y kibra tur 
caminda, cu lo nifica cu pueblo lo mantene su 3 florin den 
su cartera caminda ta benefici’e mas tanto. 


Sin duda cu ta sumamente importante pa conserva medio 
ambiente, percura pa tin un solucion pa e kimamento di 
tire na dump pero exigiendo un pueblo cu ta bay cumpli un 
lustro suta cu medida, tambe ta rekeri atencion y solucion. 

obierno di Aruba den ultimo añanan a bin ta bahando 
gasto di personal di Gobierno. Esey ta e total di gasto di 


salario di tur esnan cu ta traha den Gobiero. Na aña 2018, 
a presenta e plan “Beleidsplan Verlaging Personeelskosten” 
BVP, plan di maneho pa reduci gasto di personal. 


Por ehempel, ta stimula hendenan pa bay cu VUT, ora hende 
baha cu pensioen, no ta yena su vacatura, contractnan cu 
vence, no lo wordo prolonga, etc. E unico aspecto di e BVP 
cu no por a wordo introduci ta pa elimina e ‘periodieke 
verhoging’ ya cu pa esaki mester yega na consensus cu 
sindicatonan. Mirando tur otro tema den discusion cu 
sindicatonan, no a haya un momento oportuno pa cuminsa 
delibera riba esaki. 


RESULTADO DI BVP 


Sinembargo, e BVP a duna su resultado 


Por mira riba e tabel adhunto cu desde 2018 e gastonan a 
bin ta bahando. Tambe si no tene consideracion cu e recorte 
di 12.6% (marca den e area oranje / mas cla), por mira cu 
cada aña e gastonan a baha. Di 483 miyon florin na 2018 pa 
467 miyon na 2022 - si no tabata tin e recorte di 12.6% - y ta 
proyecta pa sigui baha den 2023 te na 459 miyon. 


Pues por mira cu hasta si paga e 12.6% completo na 2023, e 
gastonan ta mustra cu nan ta bahando. “Por conclui pues cu 
e BVP a funciona”, Prome Minister a duna di conoce. 


IMF 


IMF ta aplica un otro norma. IMF ta mira e norma di 10% di 
GDP y ta recomenda paisnan manera Aruba pa no surpasa 
esey. Aruba ta practicamente den cumplimento cu e norma 
aki tambe. Pues un otro confirmacion cu e BVP ta funciona. 


CAFT 


E unico instancia cu tin diferencia di opinion cu ne, ta CAFT. 
CAFT ta di opinion cu mester mantene e recorte di 12.6%. Pa 
CAFT, e suma real di gasto na 2021, 418 miyon, mester ta e 
base y pa 2022 mester baha bou e 418 miyon. Aki Gobierno 
tin un diferencia di opinion fundamental cu CAFT. Pasobra 
e recorte di 12.6% no ta permanente. E ta temporal, y 


Prome Minister Evelyn Wever-Croes: 


Sin recorte di 12.6% e 
gastonan di personal a baha 


empleadonan di Gobierno y fundacionnan tin derecho 
di haya nan salario completo bek cierto momento. E 
punto aki ta un di e 13 recomendacionnan di CAFT: pa 
NO duna empleadonan publico nan placa bek. Esaki ta 
un ponencia cu Aruba lo no acepta. 


SINDICATONAN Y OPOSICION 


Algun sindicato y principalmente oposicion tambe a 
ataca Gobierno cu no ta cumpli cu e BVP. Manera por 
mira den e tabel, Gobierno ta cumpliendo cu BVP y e 
gastonan ta bahando. Minister President ta raporta riba 
e BVP cada aña den e Jaarverslag, y Minister di Finansas 
ta raporta na Parlamento y CAFT cada kwartaal den e 
uitvoeringsrapportages. Ta importante pa tur hende tin 
e informacion aki, y pone e desaroyo aki den contexto. 


E problema di gasto di personal a sali for di man bou 
di Gabinetenan Eman. Nan a tuma cantidad di persona 
den servicio. Desde cu Gabinete Wever-Croes ta na 
mando, e gastonan di personal a baha so. 


Minister President actual ta traha cu 21 hende, siendo 
cu tempo cu sr. Mike Eman tabata Minister President, 
e tabata tin 147 persona ta traha p’e so. Esey a causa 
desconfiansa cu Hulanda, y e Gobierno aki poco poco 
ta purba gana e confiansa bek, cu transparencia y cu 
determinacion. 

C 


omercio internacional ta sosode pa casi 80% den sector 
maritimo. Esaki ta contribui alrededor di 400 biyon dollar 


na economia mundial. Aruba mester tin un participacion 
mas grandi den e totalidad aki. Esaki ta e vision di Minister 
Arends pa sector maritimo. Desde aña pasa Gobierno a 
tuma varios paso pa logra cu Aruba ta yega na un presencia 
mas fuerte den e sector aki. 


Durante e ultimo lunanan e fundeshi pa un sector maritimo 
fuerte a cuminsa haya forma. Den prome etapa mester a 
establece contacto cu diferente instancia internacional 
grandi cu ta activo den e sector. Asina a amplia contacto 
cu instancianan di gobierno Mericano y Hulandes. Alabes 
a busca partnernan den sector priva local, y tambe e sector 
priva Mericano y Hulandes. A pone e prome bon base 
pa e cooperacion cu ta necesario pa logra expansion di e 


Aruba a dal paso pa reactiva 
registro di barconan na Aruba 


presencia di Aruba den e sector maritimo. 


Den e cuadro aki a ricibi dia 10 di augustus un delegacion 
di sector priva Hulandes den forma di e vereniging cu ta 
representa doñonan di barco na Hulanda. Esaki ta KVNR, 
Koninklijke Vereniging van Nederlandse Reders. Pa KVNR, a 
participa nan managing director Sra. Annet Koster y e hurista 
di KVNR Sr. Lodewijk Wisse. E instancia aki tin como miembro 
companianan di renombre y reputacion halto cu ta representa 
casi 2400 barco grandi. Mayoria di e barconan aki ta nabega 
bou bandera Hulandes. 


Un paso grandi pa Aruba den sector maritimo ta pa activa e 
registro di barco di Aruba. Den Reino tin tres registro, esta 
Hulanda, Curaçao y un registro di Aruba cu pa cierto motibo no 
ta activo. Vision di Minister Arends ta pa re-activa e registro di 
Aruba, cual ta un registro di Reino, y ta algo cu KVNR a mustra 
nan interes pa Aruba desaroya esaki na un forma moderno y 
eficiente. Cu esaki lo expande e sector maritimo cual na su 
turno tin efecto directo den economia di Aruba pasobra e 
barconan riba lama depende di logistica for di tera. Logistica 
den termino di material y tambe diferente aspectonan legal y 
financiero. 


Minister Arends a indica sin embargo cu el a pidi sector 
maritimo den su cartera pa motibo cu e ta un sector critico pa 
Aruba pero cu lastimamente no ta hopi hende ta comprende 
esey y durante añanan ela wordo grandemente neglisha. 
Lastima di esaki ta cu e recursonan disponibel ta hopi limita 
y pa logra re-activa e sector lo mester traha na un forma 
creativo. Parti di e solucion ta pa Aruba traha den cooperacion 
cu e otro islanan. Tur isla y Hulanda lo por probecha di e 
‘economies of scale’ cu un cooperacion asina ta trece cu ne. 
P’esey ta masha importante cu havenmeester di Boneiro, Sr. 
Gunther Flanegin a facilita e reunion aki y a participa tambe 
hunto cu KVNR y Gobierno di Aruba. 


Durante su bishita na Ocean Conference, Minister Arends 
a palabra cu Minister Harbers di Hulanda (Infrastructuur 
en Waterstaat), cu Aruba lo aprecia pa Hulanda comparti 
know-how entre otro riba e tereno aki. Aruba ta preparando 
e fundeshi pa un sector maritimo fuerte y ta conta riba 
cooperacion di Hulanda pa logra esaki. 

a Hulandes tin un dicho cu ta cuadra cu loke Prome 
Minister Evelyn Wegver Croes a bisa cu e ta “bezig” 


cune cu Hulanda, negociando pa evita un ‘aanwijzing’ pa 
su gobierno y e dicho aki ta bisa lo siguiente: “als de vos de 
passie preekt boer pas op je ganzen.” 


Miembro di fraccion di AVP, sr Arthur Dowers ta kere cu 
for di momento cu Prome Minister y lider di MEP, Eveluyn 
Waever Croes dicidi di bay Hulanda cu vacacion y durante 
di e tempo aki, reuni cu Presidente di CAft y Secretario di 
Estado, ta algo serio ta pasando. 


Segun parlamentario Dowers, for di momento cu Prome 
Minister bisa cu e ta hibando combersacion pa evita un 
“aanwijzing” esey ta nifica cu debidamente tin un medida 
asina riba mesa y cu practicamente e lo bira algo oficial 
dentro di algun siman ora cu RMR reuni atrobe. 


“Loke a resalta di e vacacion di Prome Minister, ta e hecho 


Parlamentario Arthur Dowers 
Ora Prome Minister negocia cu CAft 


ta cu cartera di pueblo e ta haci’e 


cu e kier mustra pueblo cu hasta den su vacacion y e ta 
trahando pa Aruba pero e problema cu Hulanda y cu CAft, 
ta pa motibo cu desde 2018 cu el a firma e protocol cu 
Hulanda, su prome gobierno y tampoco e di dos actual, a 
cumpli cu palabracionnan haci. 


Pesey pais Aruba ta den un situacion asina dificil y ta loke 
CAft a bin ta mustra Ev elyn y Xiomara na cantidad di 
ocasion esta cu nos isla ta recuperando, nos isla su turismo 
ta impresionante pero pa pueblo no tin algo drechi. 


Hulanda y CAft ta mirando e recuperacion aki tumando 
luga pero e problema mas grandi ta kico gobierno di Prome 
Minister Wever Croes ta haciendo cu e placa aki, ya cu pa 
pueblo e placa no ta bay. 


CAft den su peticion na RMR a solicita pa duna gabinete 
Weve Croes un aanwijzing pa motibo di mal gobernacion, 
pa motibo di falta di seriedad na momento di no cumpli cu 
acuerdonan cu a firma pa esakinan. 


CAft no ta kere cu ta pueblo tin cu paga tur bes pa medio 
di medidanan cu e abuso cu gabinete Wever Croes a bin 
ta cometiendo den ultimo cinco aña, mientras cu mesun 
grupito di semper liga na gobierno, liga na famia di Prome 
Minister, liga na partido MEP, ta esunnan cu ta gosando di 
e recuperacion economico cu ta papiando di dje. 


Ora Evelyn bin dilanti y bisa pueblo cu e ta negociando cu 
Hulanda, ta mas cu claro cu pueblo ta sinti temor grandi, 
temor cu gabinete Wever Croes lo bolbe ranca na su 
cartera manera ta e custumber ultimo cinco aña. 


Ora cu nos mira por ehempel cu director di Utilities NV 
ta bin dilanti y ta anuncia construccion di otro parke di 
molina, e ta bolbe mustra cu aki ta tumando decisionnan 
pa sirbi un of otro interes pero no e interes general. 


Nada ta cambia cu e partido y gobierno di Evelyn 
Wever Croes y mesun famia, mesun amigonan mesun 
sponsornan, ta sigui progresa mientras cu pueblo ta pega 
den su pobresa, den su inflacion,” Parlamentario Arthur 
Dowers a declara. 

Request for Expression of Interest (EOI) ta pa construccion 
di un parke di biento na Rincon y pa suministro di energia 


di biento “Power Purchase Agreement /PPA” na Aruba. 
Utilities Aruba NV ta accionista di Water-en Energiebedrijf 
Aruba N.V. (WEB), cu ta responsabel pa generacion di energia 
y produccion di awa na Aruba, y ELMAR, responsabel pa 
distribucion di coriente. 


OBHETIVONAN 


Aruba tin como meta pa logra e nivel di zero pa cu e emision 
di Greenhouse Gas (GHG) pa aña 2050 y asina cumpli cu e 
acuerdo ‘Paris Agreement’. Pues, e meta ta pa depende mas 
riba energia renobabel como e fuente principal di energia 
den tur area/sector. 


Utilities Aruba ta invita desaroyadornan experiencia y cualifica 


Utilities Aruba NV 
Ta busca companianan interesa den 


generacion di energia di biento 


pa expresa nan interes y demostra nan capacidad na: 


(1)Diseña, construi, instala, posee, opera y mantene e 
‘Parke di Biento’ (Wind Farm), instala na e area designa 
na Aruba. 


(2)Realisa benta y compra di energia na Utilities Aruba 
Group, durante un periodo di suministro te cu 15 aña. 


REGISTRACION PA PARTICIPA Y PROCESO 


Pa mas informacion di con pa participa den e proceso 
EOI, por fabor bishita www.utilitiesarubanv.com/main/ 
future-challenges. 


Notaris NewLeaf Aruba lo ta encarga pa registra tur 
participante. Fecha y orario final pa entrega propuestanan 
lo ta dia 1 di october 2022, 8or di mainta (UTC-4). 

iadomingo den careda di 3 
or y 45 di atardi, presencia di 


ambulance y polis a wordo pidi na 
Citgo Sero Blanco pa un incidente cu 
a sosode cu un mucha chikito. 


Na yegada nan a bin compronde cu 
na momento cu su mama lo a bay 
yena gasolin, e mucha tambe lo a 
bay para cerca di e pomp di gasolin. 


Basta gasolin a basha ariba 
mucha na gasolin station 


D 


iadomingo atardi rond di 4:30 polis a para un auto na altura 
di Tur Dia Supermarket situa ariba caminda Tanki Leendert. 


No ta conoci kico directamente a conduci cu patruya a dun’e 
un stopteken. Pero na momento cu a bay controla den e auto, 
a canta BINGO. A descubri cierto cantidad di droga cu tabata 
scondi den un minicontainer. 


Mesora a pasa detención di e chauffer hoben aki, kende no 
tabatin rijbewijs tampoco. Diferente unidad policial a yega na 
e sitio pa brinda asistencia na e colega, inclusive un motor unit. 


Akinan muy probablemente lo por ta trata di un courier, pues 
un di shennan cu tin ariba nos isla cu ta deliver droga segun 
pedida. 


E pomp di gasolin lo a pega y e 
gasoline a keda core. 


Nan momento cu nan a bay saca 
e slang, gasolin a basha den cara 
di e criatura. 


Paramediconan di ambulance a 
trata e mucha na e sitio y despues 
a transporta e mucha pa hospital. 


Delivery Boy gara cu basta droga durante control 

D 


iasabra den oranan di mainta polis a bay un 
adres na Sero Pita, unda lo mester a controla 


un situacion di un habitante. 


Na yegada di polis e cas tawata completamente 
cera y no tawata tin ningun manera pa por a 
drenta y mira situacion di e persona paden cu ta 
un persona masculino. 


Den careda di 10’or pasa unidad di Brandweer a 
yega e cas. Bomberonan a baha pa mira con ppr 
yuda, algun rato despues Ambulance tambe a 
presenta. 


Despues di algun minuut a logra drenta, door di 
forsa un bentana chikito. Segun bisiñanan ta un 
persona ta biba den e cas y leu a leu famia sa bin 
bishita. 


Momento cu a drenta den e cas nan a bin haya e 
homder den su camber na bida si, pero hopi malo 


Brandweer hunto cu polis a kibra 
Brandweer hunto cu polis a kibra 


bentana pa drenta yuda habitante malo 
bentana pa drenta yuda habitante malo 


di salud cu ni su airco e la logra cende. Pues e tawata den un camber 
cayente cera. Mesora nan a habri e bentana di camber. Segun bisiña, 
e airco semper ta cendi pero a ripara cu esaki lo ta paga y tambe a 
hala na atencion. 


Paramediconan a drenta y cu ayudo di bomberonan a logra saca e 
habitante y pa asina hiba Hospitaal pa tratamento. 

De Minister van Toerisme en Volksgezondheid is 
voornemens in het openbaar aan te besteden, het door ATA 
te financieren project: 


“Parkeerplaats Baby Beach; Upgrading Baby Beach 
Area fase 3” 


Volgens bestek D.O.W. nr. 08,dj.2022 


Korte omschrijving van het werk: 
Het werk bestaat uit het aanleggen van een parkeerplaats met verlichting en 
groenvoorziening. 


Uitvoeringstermijn: 60 werkbare werkdagen na datum van aanvangn 
inclusief bestellingstijd. 


Het bestek is vanaf 12 augustus 2022 verkrijgbaar bij D.O.W. tegen betaling van 
Afl.350,00. 
De betaling te voldoen bij de kassier van de Dienst Openbare Werken (DOW). 
De Openbare bescheiden liggen ter inzage vanaf 12 augustus 2022 te DOW bij 
het Secretariaat van de Directie. 


Inlichtingen worden verstrekt op 26 augustus 2022 om 10.00 vm te DOW. 
De Nota van Inlichtingen wordt vastgesteld op 31 augustus 2022. 
De Openbare aanbesteding vindt plaats op 9 september 2022 om 11.00 vm op het 
kantoor van de Directeur van de Dienst van Openbare Werken. 


De inschrijver moet bij zijn inschrijving de volgende vereisten overleggen: 
1.Bewijs van inschrijving in het register van de Kamer van Koophandel van Aruba. 
(niet ouder dan 6 maanden). 
2.Bereidheidverklaring tot het instellen van een bankgarantie of borg. 
3.De staat van eenheidsprijzen voor verrekening van meer- en minderwerken. 
4.Een lijst van in te schakelen onderaannemers. 
5.Overige vereisten opgenomen in het bestek. 
Inschrijving dient te geschieden op het bij het bestek 
gevoegde en gewaarmerkte inschrijvingsformulier. 


D 


iasabra den careda di 9 or y 45 di anochi a sosode un accidente 
cu basta daño material riba e caminda di Bloemond. 


Un Mitsubishi Lancer Blauw scur tabata bayendo direccion 
pariba, pa un of otro motibo e chauffeur hoben a perde control 
y a baha caminda cu e auto y a dal contra un palo di luz, kibra 
esaki den dos y despues a bolter. Lagando un cantidad di waya 
di coriente y waya di cable benta riba e auto y riba e caminda. 
Tambe e bario di Bloemond a keda sin coriente. 


E dos hobennan cu tabata den e auto no tabata herida y mesora 
despues di e impacto a logra sali for di e auto. 


Mitsubishi Lancer a ranca 


palo di luz pa despues e bolter 


Patruya di Santa cruz a yega na e sitio pa atende cu 
e accidente. Mirando cu un cantidad di waya tabata 
benta riba caminda Elmar a presenta hopi lihe na e sitio 
y a cuminsa cu e trabounan necesario di cambia e palo 
di luz y reconecta coriente bek. Door di e accidente 
aki parti di Bloemond, Paradera, Nuñe, Papaya y Tanki 
Leendert a perde coriente pa un rato. 


Esaki a causa cu cierto negoshinan ariba e caminda di 
Paradera pa Tanki Leendert mester a cera nan porta 
mesora. 

LOCAL 


G 


uarda nos Costa ta haci su controlnan regular durante 
dia y anochi na costanan di Aruba. Ayera durante dia 


por a tuma nota cu polisnan a constata diferente bulto di 
droga. Pero durante control di rutina di GNC den oranan di 
anochi tambe a bin ta constata mas bulto. 


Ta trata aki di dos bulto mas cu a haya ta drief na Seroe 
Colorado. Personal di GNC a notifica Central di Polis y 
Guarda Costa pa asistencia. 


E condicion di lama tabata bruto, cu a causa un tardansa pa 
saca e bultonan. 


Sinembargo cu esfuerzo y tactica na final personal di GNC 
a logra saca e dos bultonan for di lama y a entrega esaki na 
departamento di Crimen Organisa di Cuerpo Policial. 


D 


iasabra diferente bulto di droga a drif yega 
noordkant di Aruba. Wardacosta por confirma cu 


e bultonan aki cu contenido di droga ta procedente di 
e interceptacion cu e barco Groningen a eherce dia 10 
di augustus ultimo. 


Durante di e accion di 10 di augustus riba lama, e 
personanan riba e go-fast a tira diferente bulto den 
lama. Diasabra atardi e bultonan aki a drif yega Aruba 
y a bati alarma na Polis. 


Cuerpo Policial di Aruba hunto cu Wardacosta ta 
atendiendo e caso. Esaki no ta trata di un caso nobo, 
pero di e caso cu a tuma luga 10 di augustus ultimo. 


No a menciona e cantidad exacto pero inicialmente a 
papia di 5 bulto. 


Durante control regular di GNC a localisa 


mas bulto di droga na cabes di Aruba 


Parti di cargamento di 
droga señala banda di 
Boneiro a yega Aruba 

POLITICA 


E 


ta sigur un bunita gesto, pero mas ainda e ta algo asina 
necesario. Nos tur conoce un hende cu pa un of otro motibo 


a haya nan mes den un situacion cu nan tin mester di sanger. 
Sea un famia, un amigo, un bisiña, un colega of miembro di 
un club deportivo. Kisas abo mes a experencia cu e sanger a 
yudabo recupera bo salud di un accidente, un operacion of un 
malesa cronico. Danki Dios nos ta bendiciona cu profesionalnan 
den nos sistema di cuido medico cu ta percura pa esaki. Y sigur 
danki na e donantenan di sanger. Arubianonan cu literalmente 
ta duna di nan mes pa salba bida di un otro ser humano. 


Mi ta corda storianan cu antes ora bo drenta scol di polis 
automaticamente bo ta bira donante di sanger. Algun bes pa 
aña bus yen di aspirant ta bai bloedbank pa asina nan duna 
di nan parti pa yuda salud di nos prohimo. Hopi di esnan di e 
tempo ey te ainda ta duna sanger, nan a sinti e proposito di 
duna bek na comunidad di e forma aki. Sigur esaki ta algo bon 
pa Minister di Husticia y hefenan di departamento reintroduci. 
Tin hasta dunado di trabou cu ta coopera cu nan coleganan y 


Parlamentario Alvin Molina (MEP): 


Registra y salba bida! 


laga nan bai bloedbank durante ora di trabou. Un elogio sigur pa 
e doñonan di trabou aki y un bon manera pa otro companianan 
tambe por contribui na nos pais. 


Fuera di e trip pa bloedbank, duna sanger no ta costa bo nada. 
Kizas e ta tiki ‘scary’ na comienso, pero bo ta custumbra lihe. Tin 
hende cu hasta gusta e hangua. Ami no ta un di eseynan, pero pa 
mas cu 10 aña caba sigur cada bes ta un satisfaccion pa por a yuda 
un biaha mas. Ta wordo bisa tambe cu dunamento di sanger ta 
yuda bo mes curpa pe traha sanger fresco mas lihe, cu ta bon pa 
bo mesun salud. 


Pa mas informacion por bishita website y pagina di Facebook di 
Stichting Bloedbank Aruba. 

N 


o por yega na ningun otro 
conclucion cu temporada di 


campaña ta na caminda ora gobierno 
anuncia cu ta bay pidi permiso na 
Merca pa atrabez di OPEC haya crudo 
na prijs preferencial. Nos por corda 
tempo cu partido mep tabata den 
oposicion, minister Glenbert Croes 
tabata bati riba su pecho cu ta mep a yega na un acuerdo 
cu Citgo pa bin habri e refineria. Asina e mesun persona aki 
a primiti di baha edad di pensioen y tambe e prijs riba awa y 
electricidad. 


Despues cu partido mep a drenta gobierno nan a core cu 
Citgo, pero tambe a regala Citgo 175 miyon dollar y awe 
nos ta sinta cu refineria cu ta cay den otro. Nos por corda 
Quanten Consortium Aruba LLC y Eagle LNG su interes pa 
inverti 3.5 biyon di dollar na Aruba, pero despues tur cos a 
cay na awa y a keda e lego plan di Eagle LNG. 


E comportacion eratico di partido mep no mester ta un 
sorpresa pa nos pueblo. Nos conoce partido mep cu ta 
gusta hunga cu sentimento di nos pueblo pa asina logra 
nan metanan y nan lema ta keda “campaña ta un cos y ora 
goberna ta dal pueblo cu medida”. 


Nos por mira cu gobiero aki no sa kico mas pa hasi y ta hasi 
saltonan mortal. Awor cu e gremionan commercial a lanta for 
di soño cu e aumento riba tarifa di awa electricidad, gobierno 
ta su so para. Unda cu e gobierno aki bira gobierno ta topa 
cu problema cu e mes a crea. Nan no ta bin cu solucion y nos 
situacion ta empeora. Partido mep no sa kico pa hasi mas y 
ta bin cu tur sorto di invento. Tur nan argumento a caba y 
locual cu wardanan ta un derrota fulminante den e proximo 
eleccion. 


Partido raiz cu ta gelijm cu bison kit tambe ta bay den nos 
historia pa ta e partido cu mas poco a dura den un gobierno. 
Politicamente partido raiz mes a coba su propio graf. Despues 
cu mep a mata partido por y red awor a yega turno di partido 
raiz. Si nos bay back den historia nos por corda cu na aña 
2001 partido mep a campaña cu Aruba ta failliet. Partido 
mep a drenta den gobierno na 2001 y despues cu a campaña 
cu Aruba ta failliet a dobbel nos debe nacional. 


E tempo ey via nos banconan local a subi mercado 
internacional pa fia placa riba interes halto. Claro ta pueblo lo 
mester paga. Awe den 2022 e gobierno di mep aki ta cosecha 
di ta parti di e debe gigantesco cu nan tambe a yuda hinca 
aden. Un debe di riba 6 biyon florin. 


POLITICA 


Job Opportunity 
Job Opportunity 


Caribbean Palm Village Resort 


Seeking energetic, motivated individual to function as: 


	Front Desk Agent/Night Audit 


Reliever 


Job Qualifications: 


HAVO, MBO or EPI - Horeca diploma 


Minimum 1 year in similar position 


Job Requirement: 


•	 
Good communications skills with outgoing personality 


•	 
Ability to work independently by prioritizing and multi- 
tasking 


•	 
Experience preferred in night-clerk agent 


•	 
Flexibility with shift schedules & Holidays shifts 


•	 
Team player 


•	 
Must speak English, Spanish, Dutch and Papiamento 


Please apply by sending your resume to e-mail: 
mary@cpvr.com a/o Daisy@cpvr.com or for 
more information contact: The Human Resources 
Department at 5862700 ext. 2889 or Fax: 5866417 


Eric Ras (Curpa): 
Aruba ta na rudia pa motibo 


di gobernacionan eratico 


desde nos status apar 

SPORT 


B 


ao di e slogan ‘Ban Nabega Hunto’ (Let’s sail together), 
Aruba Regatta ta trece deporte, hende y naturalesa 


hunto pa prome biaha despues di un pausa di tres aña. 
The Aruba International Regatta lo tuma luga dia 19, 20, 
y 21 di Augustus 2022. E fundacion su vision ta pa crea 
un plataforma cu ta conecta hende cu experiencianan 
tremendo di water sport, y regatta ta enfoca riba e 
comunidad di nabegantenan hoben, cu meta pa expande 
e siguiente generacion di nabegadornan riba nos isla. 


The Regatta ta haya cu deporte ta hunga un rol hopi 
grandi den sigura un futuro sostenibel pa nos generacion 
actual y esnan cu ta bini. Conexion cu naturalesa ta 
loke ta yuda nos ta mas consciente di nos relacion cu e 
universo. Ora nos siña nabega, nos ta desaroya un respet 
y deseo pa cuida nos lama, como embahadornan di e 
bunita mundo rond di nos. 


Hopi sponsors y partners a haci Aruba International 
Regatta posibel, manera ArubaTourism Authority, Parke 
National Arikok, Universidad di Aruba, Aruba Bank, ALBO 
ARUBA, Digicel,Bula, Bon Bini Cargo, Surfside Beach 
Bar, Romar Trading, Kukoo Kunuku, Varadero Aruba, 
DMMDeepwater Marine, Studio Advisory, and the Hilton 
Aruba Caribbean Resort &Casino. 


Aruba Regatta ta cla pa lanta bela 
Aruba Regatta ta cla pa lanta bela 


Calender di eventonan 


E opening event di Aruba International Regatta lo ta riba 
diabierna 19 di Augustus, na Universidad di Aruba hunto cu 
FPNA combersando riba e marine park. Caredanan ta planea 
pa diasabra 20 di Augustus y diadomingo 21 di Augustus, 
2022. 


Dos dia emocionante di nabegacion y diversion ta planifica na 
tres localidad: Surfside Beach, Fisherman’s Huts anto e beach 
pabao di West Deck, cu lo host e siguinte caredanan: 


1. Optimist Beginner, 2. Optimist Advanced, 3. SailQube, 4. F11, 
5. Miniatuur Criollo, 6. Miniatuur Open 7. Sunfish, 8. Beachcat, 
9. Windsurf Beginner, 10. Windsurf Advanced, 11. Kite 
Beginner, 12. Kite Advanced, 13. Yachts Open, 14. Yachts Pro, 
anto e cantidad di yatenan final lo wordo revela na comienso 
di e Regatta. Tur boto lo haci nan careda na Oranjestad su 
waterfront cual ta premira di bira algo spectacular. 


Registracion 


Tur capitan, crew, boluntario, sponsor, clubs, y cualkier 
persona interesa den Aruba International Regatta por 
registra riba e portal y haya tur informacion necesario via 
www.aruba-regatta.org, of email info@aruba-regatta.org. 

B 


ao di e slogan ‘Ban Nabega Hunto’ (Let’s sail 
together), Aruba Regatta ta trece deporte, 


hende y naturalesa hunto pa prome biaha despues 
di un pausa di tres aña. 


The Aruba International Regatta lo tuma luga dia 
19, 20, y 21 di Augustus 2022. 


E caredanan lo tuma luga na: : Surfside Beach, 
Fisherman’s Huts anto e beach pabao di West Deck, 


Trofeo Ernest ‘Ernie’ Kervel - Sunfish Class 


Regatta ta orguyoso di por anuncia introduccion di 
trofeo EK pa sunfish class na honor di e homber cu a 
crea e base pa e deporte aki na Aruba, specialmente 
den sunfish class. 


E ganado di sunfish class lo ricibi e trofeo EK pa 
want’e te cu otro aña pa e siguiente Regatta. 


Ernie tabata presidente di ISCA entre 1983 pa 1984, 
un miembro di hopi tempo na ISCA World Council, 
y tambe un Lifetime Member di e Class, den honor 
di su liderazgo grandi. 


Kervel a maneha Sunfish Club Aruba, Aruba’s 
National Sunfish Class Association, pa hopi aña. 


Sunfish Club Aruba a host e Sunfish World 
Championship tres biaha: na 1974, 1980 y 1987. 


Ricibiendo e titulo di Sunfish Club Aruba Member of 
Honor, Ernie tabata e motor tras di e organisacion 
di e eventonan di clase mundial aki. 


Mas cu 100 sunfish sailors for di varios parti di 
mundo a bishita Aruba cada bes. 


Un di e caredanan lo wordo dedica na Capitan 
Mario Maduro, kende tabata na cabes di Mi Dushi 
pa hopi aña. 


El a fayece inesperadamente na Maart 2020, 
despues di a sirbi industria turistico y comunidad 
di nabegacion na Aruba cu hopi pasion pa henter 
su bida. 


SPORT 


Aruba Regatta ta presenta Trofeo 
Aruba Regatta ta presenta Trofeo 


Ernest ‘Ernie’ Kervel - Sunfish Class 
Ernest ‘Ernie’ Kervel - Sunfish Class 


E team organisado di e evento grandi aki 


cu lo cuminsa dia 20 di augustus awo. 


Limited Addition DAKINE surf hats cu logo di Regatta ta obtenibel, 
reserva esun di bo trempan. 


Pa instruccionnan pa nabegacion y registracion: aruba- 


regatta.org of email riba info@aruba-regatta.org. 

SPORT 


E 


wega entre Chelsea y Tottenham Hotspur tabata e 
gran clash di e fin di siman tras di lomba caminda e 


wega a termina den un empate na 2-2. 


Noticia grandi di e wega aki sinembargo, a bira e dos 
entrenadonan, esta dio Thomas Tuchell di Chelsea y 
Antonio Conte di Hotspurs kendenan for di algun tempo 
caba no por mira otro. Ya caba den prome tempo nan 
dos a ricibi carchi geel pa discuti cu otro banda di tereno 


T 


in ora tin cu cuestiona e vision 
di algun entrenador di futbol, 


rond mundo ya cu tin decisionnan 
cu nan ta tuma cu ta laga duda den 
nan capacidad of den e vision di e 
wega di futbol. 
Diasabra Inter Milan a inicia e 
temporada di futbol Italiano 2022- 
2023 cu un wega como bishitante 
na Lecce cu a caba di promove pa 
e division mas halto den loke no 
mester a bira un wega dificil. 


Pa sorpresa di tur hende, e trainer 
Simone Inzaghi pa un motibo 
of otro, a dicidi cu laga Denzel 
Dumfries riba banki apesar cu e 
futbolista Arubiano, ta un di e miho 
marcado di punta ofensivo cu tin 
na Europa na e momentonan aki. 


Cosnan a cuminsa bon pa Inter 
den e wega aki ora cu ya na di dos 
minuut di wega, e centro delantero 
Romelo Lukaku ta kop e bala den 
net riba un di e prome atake di 
Inter, cu a sigui domina e partido 
den e prome periodo, limitando 
Lecce na un wega di contra atake. 
Den di dos tempo tambe Inzaghi 
no a mira motibo pa subi Dumfries 


Denzel Dumfries ta anota gol di victoria pa Inter Milan 


Sinembargo cosnan a cuminsa 
cambia ora cu na di 49 minuut, 
Assan Ceesay logra di empata e 
partido na 1-1 pa Lecce cu por 
poco a tuma bentaha pero portero 
Handanovic a evita cu tremendo 
reaccion riba un tiro liber, esaki. 


Na di 67 minuut porfin Denzell 
a wordo manda den tereno y e 
dominio di Inter Milan a bira mas 
grandi caminda Dumfries a bira un 
atacante mas den su ekipo y algun 
minuut despues di a drenta, e ta 
logra di kop aden pero ta mira e 
bala dal den tubo di gol y bin bek 
den tereno. 


No solamente na intento so pero 
Denzell tambe a duna algun centro 
sumamente peligroso cu mester a 
produci gol pero mal punteria di 
entre otro Lukaku a evita esaki. 


Na di 95 minuut ora cu ya referee 
mester a fluit pa final di e partido ya 
cu ta 4 minuut di tempo adicional 
el a duna, riba un centro for di 
banda drechi, e bala ta rebota den 
area penal di Lecce y manera un 
spirito Denzell Dumfries ta aparece 


y cu su bariga ta pusha e bala den 
net pa duna Inter Milan e triunfo di 
2-1 celebrando esaki na grandi cu su 
coleganan di ekipo. 


Dumfries su nomber ta sigui wordo 
menciona pa pasa over pa e ekipo 
di Manchester United pero ainda no 
tin algo concreto riba esaki pero e 
siman aki kisas algo lo por cambia y e 
hungado lo por ta rumbo pa Ingletera. 


Conte y Tuchell cora pa supuestamente bringa 


pero na final di e wega cosnan a bay for di man ora cu 
Tuchell dunando Conte man, a exigi pa e Italiano wak 
su persona den su wowo y aki a surgi mas gritamento 
cu pushamento caminda siguridad di e stadion a mira 
mas actividad cu e dos supuesto bringadonan. 


Na final di cuenta referee a duna tur dos carchi core 
y nan no por ta riba banki otro fin di siman pa nan 
respectivo clubnan. 

INTERNATIONAL 


U 


n drama grandi a sosode na Egipto, a laga un 
saldo di 41 persona morto y un otro 45 persona 


herida ora c’un candela a inicia den e Misa Abu 
Sifin na Imbaba, den e ciudad di Giza diadomingo 
mainta. 
Na momento cu e candela a inicia, autoridadnan 
ta calcula cu lo tabatin 5 mil persona asistiendo 
na e servicio y mientras cu e candela a plama 
rapidamente, e spanto y anshamento di e 
creyentenan pa bandona e misa, a pone cu a placha 
otro na trapi y salida di e misa. 
E prome informe diadomingo mainta a papia di 
35 morto pero mas laat a keda confirma cu ta trata 
di 41 morto mientras cu tin dos hende seriamente 
herida den hospital mientras cu investigacion ta 
cuminsa. 
Na prome instante polisnan a mustra cu e candela 
a inicia dor di un asina yama “kortsluiting” den dak 
di e misa di cuater piso, cual ta conta tambe c’un 
seccion special pa cuida muchanan chikito durante 
di e servicionan. 
E acumulacion di huma preto cu a blokia varios 
trapi y salida, a pone cu hendenan a cuminsa pusha 
pa bandona e edificio, trapando principalmente 
muchanan chikito, ya cu mayoria di esunnan cu a 
perde nan bida, tabata muchanan chikito. 
E acumulacion di huma a stroba tambe e proceso 
pa bomberonan drenta den e luga y saca mas hende 
afo ya cu hopi cu a drenta pa yuda, a core Sali ya cu 
simplemente nan no tabata mira mucho nan dilanti. 
Hendenan cu tabata riba e di tres y cuater piso, 
a ripara huma preto saliendo for di e segundo 
piso dado momento den angustia a core bay na e 
trapinan pa baha y bandona e luga pero nan a primi 
riba otro, obstaculisando nan propio salida. 
Un total di 15 auto di cuerpo di bombero a bin 
atende cu e candela mientras cu varios boluntario a 
trata di drenta den edificio pa yuda saca mas hende 
pero e tabata dificil pa haci mirando e acumulacion 
inmenso di huma preto den e Misa. 


Candela den Misa ta mata 41persona na Egipto 

B 


ureau Citi Inspector (BCI) tin un rol central den 
maneho di naturalesa y medio ambiente di Minister 


Ursell Arends. BCI ta encarga entre otro cu control riba 
e cumplimento (“handhaving”) den e maneho nobo di 
desperdicio. “Ya caba e proceso ta andando pa acapara 
BCI via ley pa por fungi como toezichthouders”, Minister 
Arends a añadi. 


Den cuadro di e plan strategico a organisa pa BCI un 
localidad nobo na Oranjestad, na Caya Ernesto Petronia 
64 riba caminda di Ponton. Minister Ursell Arends a 
bishita Bureau City Inspector (BCI) su localidad nobo 
y por a confirma pa su mes e calidad di espacio y cu 
e- team di BCI por opera debidamente for di eynan. Na 
e momento aki falta algun aspecto di infrastructura pa 
caba di regla pa asina BCI por ta debidamente ekipa. 


E decision pa verhuis tabata un decision cu a wordo tuma 
despues di un evaluacion financiero caminda a resulta cu 
e espacio nobo lo reduci e gasto di huur drasticamente 
compara cu e localidad bieu. 


“E momento tabata uno oportuno, considerando e rol 
importante cu BCI mester eherce den e maneho di 
desperdicio nobo cu a ser crea”, Minister Arends ta 
splica. 


E localidad nobo ta parti di e vision pa un BCI moderno 
cu tambe ta bai enfoca riba nivel di servicio, eficiencia 
di trabao y accesibilidad pa comunidad. 


BCI ainda ta den proceso di mudamento pa cual ta pidi 
comprension di comunidad mirando cu ainda no tin 
conexion di telefoon y internet pa e proximo dianan. 


Minister Arends ta gradici e team di BCI pa nan pasenshi 
y comprencion den e proceso di mudamento, y tambe kier 
duna un palabra di elogio pa e muestra di compromiso 
cu cada uno a demostra di tin pa cu e bureau y pa cu 
comunidad di Aruba. 


COMUNIDAD 
Bureau City Inspector ta 
muda pa localidad nobo 
Costo di huur a ser reduci drasticamente 

Recientemente Aruba One Happy Island Lions Club a huramenta y instala su 


directiva pa aña fiscal 2022- 2023. 


Durante un anochi hopi ameno, Aruba One Happy Island Lions Club a 


huramente y instala Directiva pa e aña fiscal 2022- 2023. 


E ceremonia a conta cu presencia grato di representante nan di siguiente 


clubnan di servicio di Aruba: 



Presidente di Aruba Lions Club; Lion Rubin Ponson 


Presidente di Aruba Leo Club, Leo Nathan Croes 


Leo Advisor Aruba Leo Club ; Lion Liza Roberts 


Member Lions Club of Aruba; Lion Igor Croes 


Presidente di Kiwanis Club of Aruba; Jokoez Hooplot y guest 


Presidente Kiwanis Young Professionals; Stephanie Daal acomompaña pa 


Vice Presidente Nylamee Wanga 



Acto oficial di huramentacion di e Presidente 2022- 2023 a wordo haci 


door di Past District Governor Lion Doris Lacle- Eugenio. Despues di 


esaki Presidente 2022- 2023 a huramenta y instala e directiva nobo cu ta 


consisti di e sigiuente persona nan. 



Presidente: Lion Eugene Dubero 


1st Vice Presidente Lion Carla Martinus 


2nd Vice Presidente Lion Andy Curiel 


Secretario: Lion Richard Tromp 


Tesorero: Lion Junior Arends 


Director : Lion Vanessa Olive 


Director: Lion Doris Lacle - Eugenio 


Director: Lion Judith Werleman 


Director: Lion Aliyuri Granda Navarro 


COMUNIDAD 


Huramentacion & Instalacion Directiva 2022- 
Huramentacion & Instalacion Directiva 2022- 


2023 Aruba One Happy Island Lions Club 
2023 Aruba One Happy Island Lions Club 


Dialuna 15 di August 2022 


20 


COMUNIDAD 


“Apertura oficial di restaurant cu un concepto nobo pa Aruba” 


“Rich’s Arubian Dish & Caribbean Delight” 


ta habri su portanan 


E 


menu mas completo cu ta contene tur cuminda cu nos 
Arubianonan ta gusta bou di un solo dak. Dia-ranzon dia 


10 di Augustus 2022 atardi, a tuma lu-gar e apertura oficial di 
“Rich’s Arubian Dish & Caribbean Delight Restaurant” cu ta un 
restaurant familiar, situa den e curason di Palm 


Beach den e area turistico banda di Olde Molen y na unda 
tur esnan cu kier purba un cuminda casero autentico ta haya 
e experiencia único culario na e restaurant aki na unda tin e 
mihor variedad di cuminda riba nos isla. “Rich’s Arubian Dish 
& Caribbean Delight” ta un restaurante cu un concepto nobo y 
diferente, pa tur gusto di nos Arubianonan cu ta gusta cuminda 
local, pero tambe platonan di Curaçao, Colombia, Santo 
Domingo, Venezolano, Mexicano, Chines y Suriname entre 


otro. E ta duna un pida di e paladar unico cu ta inspira door 
di metodonan tradicional di prepara e cuminda y recetanan 
autentico local y caribense. 


“Nos ta conta pa e cliente tin den e calidad halto di nos 
restaurant cu ta brinda frescura den e ingredientenan y 
dunando e sabornan cu ta haci e cumindanan dushi. Nos menu 
cu ta selecta specialmente pa agrada e smaak di nos clientenan 
na “Rich’s Arubian Dish & Caribbean Delight”, a pone cu 
e ta e mihor restaurant na Aruba cu e mihor servicio na nos 
clientenan.”, según propietarionan Julisa Kruydenhof y Richard 
Rodriguez. 


E areanan di sinta come paden y pafor di “Rich’s Arubian Dish 
& Caribbean Delight” por cater tambe fiestanan grandi y chikito 
pa ocasionnan special, comemento di trabou, hacimento di 
aña, cena di preparacion pa bruid y otro celebracionnan mas. 
Tambe tin un menu gluten free pa clientenan cu ta desea di 
order esakinan. Den e area di e restaurant parti pafo, clientenan 
por admira bunita cuadranan pinta na muraya di diferente 
paisahenan local y edificionan riba nos isla cu ta duna e lugar un 
ambiente local. Bin come un cuminda delicioso y di bon calidad 
y experencia pa bo mes di con dushi e ta “Rich’s Arubian Dish & 
Caribbean Delight. 


E restaurant aki ta bin como contesta na e turista y bishitantenan 
cu hopi biaha kier sa kico e localnan ta come y nan kier sa kico 
t’e platonan tradicional di Aruba ta. 


Ademas e ta bira un experiencia Caribense reflehando e 
nacionalidadnan cu ta forma e populación di Aruba. Tam-be 
tin cuminda Mexicano eynan, ya cu riba diamars nan tin Taco 
Tuesday. 


Ya fo’i 5:00 pm por pasa y purba e platonan local y e delicianan 
Caribense te cu 11:00 pm. Cushina ta cera pa 10:00 pm. Door 
cu e restaurant ta consisti di un bar, tipo ‘half moon’, tin e parti 


paden, cual ta un tiki mas elegante y tin e parti pafo tambe, cu lo 
bira mas tipo sportsbar. Den fin di siman (diabierna y diasabra), lo 
ta habri te cu 1:00 am p’e hendenan por dal nan drinks. 


Loyalty Card Special 


Rich’s Arubian Dish & Caribbean Delight tin un loyalty card. Dilanti 
tin tur informacion di e restaurant como tambe e QR Code cu por 
scan. For di eynan por bay riba e website unda cu por mira e menu, 
cual ta uno hopi varia. Cada biaha cu bin e restaurant tin di bin cu 
e carchi unda cu por firma of stempel y rib’e di seis bishita, ta haya 
25% di descuento riba e menu completo. 


PRIJS 


Kruydenhoff a splica tambe cu a haci nan investigacion prome cu 
nan a pone nan prijs. No ta bai concentra solamente riba turista. 
Semper e tabisa cu mester cuminsa prome cu nos localnan ya cu 
nan t’e sostenedonan di mas grandi. For di dia cu nan a tene nan 
soft-opening, basta hende local a bin y a gusta. 


Awor particularmente cu nan a habri oficialmente, nan lo tin 10% 
di descuento p’e localnan riba henter e menu. Ta invita un biaha 
mas Aruba henter, vooral e famianan pa bin pasa un rato contento, 
ameno, disfrutando di nan dushi platonan local. Minister Sra. 
Xiomara Maduro, Minister di Finansa tabata presente y a compaña 
e propietarionan pa haci e acto oficial di apertura di e restaurant 
aki, cu ta uno unico den su categoria. 

A 


ruba Bank ta sumamente complaci di a anuncia nan 
aporte pa realisa e Caribbean Monster truck Shoot 


out 2022, y colaboracion cu Brazilian Flash Racing 
Foundation y The New Horizon Racing Team durante di e 
rueda di prensa diabierna 12 di augustus. 
Aruba Bank ta kere den forma alianza cu organizacionnan 
local cu ta inverti den eventonan cu ta trece union den nos 
comunidad y entretenimento pa grandi y chikito na Aruba. 


COMUNIDAD 


Aruba Bank ta aporta na regreso di 


Caribbean Monster Truck Shoot-out 2022 


Entregamento di certificado di les di computer 
N 


a oficina di Fundacion Dominicana Aru 
banse Juan Pablo Duarte , a tuma luga 


r entrega di certificado di les di Computer 
di word esaki ta e grupo prome cu a hasi e c 
urso di principiante cu e instructor Jorge Be 
ncosme manera por aprecia riba e potret n 
an ta masha contento di por a hasi e curso 
aki mas di e cursonan aki lo sigi . 


Tin cursonan di ingles y hulandes cu lo wor 
do duna tambe . 


Na mesun momento Aruba Bank lo ta regalando 300 mucha 
di scolnan basico na Aruba nan entrada pa e Caribbean 
Monster Truck Shoot out 2022 cu lo tuma lugar dia 29 
y 30 di september, 01 y 02 di oktober 2022 na raceway 
Park Palo Marga International Raceway Park. Comunidad 
ta keda invita pa atende e regreso di e evento, despues 
di 10 aña, y pa sigi e pagina di Facebook di Caribbean 
Monster Truck Shoot-out aki: https://bit.ly/3AiR0P2 pa 
mas informacion. 

WILLEMSTAD - Mester menciona si cu te ainda cartanan 
dirigi na minister di Economia y tambe na minister di 
Trafico, Transporte y Desaroyo Urbano ta haña contesta 
relativamente rapido. Considerando tur esaki y haciendo 
uso di e derecho di hasi pregunta Osepa a bolbe manda 
pregunta pa Pisas con serio gobierno ta tuma e protocol entre 
Parlamento y Gobierno den cual ta stipula cu e preguntanan 
hasi dor di Parlamento lo wordo contesta denter di dos (2) 
luna? 


Mirando cu den tur e cartanan ariba menciona e periodo 
di dos luna a pasa, den cuanto tempo Parlamento y 
consecuentemente Pueblo di Corsou lo haña contesta riba 
e cartanan. E kier sa tambe kico Gobierno ta haciendo 
pa structuralmente kibra e mal custumber di no contesta 
cartanan di Parlamento pasobra e lo kier ricibi contesta riba 


WILLEMSTAD – Prome Minister sr. Gilmar 
Pisas a reuni cu un grupo di empresario cu ta 
hasi negoshi y cu kier hasi negoshi cu Corsou, 
na Colombia dia 8 di augustus 2022. Embahador 
di Reino na Colombia sr. Ernst Noorman a 
ofrece un lunch na su residencia caminda 
Prome Minister sr. Gilmar Pisas por a topa, sera 
conoci y intercambia di informacion cu algun 
empresario cu ya ta hasi negoshi cu Corsou y 
algun cu kier cuminsa hasi negoshi cu Corsou. 
E empresarionan aki tabata sra. Yadira Marquez 
Romero (EoM N.V.), sra. Paola Olaya (Cinex), 
sr. Victor Manuel Dapena (Curacao Tourist 
Board), sr. Carlos Roberto Patiño (Friogan), sr. 
Jaime Sanchez (Salsan), sr. Alfonso Plana (Ari 
Consulting) y sr. Jan Willem van Bokhoven 
(Holland House). 


Di Ministernan Cijntje si sa contesta 
parlamentario Osepa ora nan tin gana 


e preguntanan aki. Mas importante ta pa yega 
na structura caminda e preguntanan ta wordo 
contesta deligentemente y pueblo di Corsou ta 
haña claridad mesora y sperando riba un contesta 
e biaha aki si cu e rapides necesario. 


Prome Minister Pisas a reuni cu un 
grupo di empresario na Colombia 

WILLEMSTAD - Un caso penal den cual e 
prome detencion a cai for di aña 2020, 
e siman aki tabatin su culminacion 
den Corte di Husticia ora cu Ministerio 
Publico a presenta cargo y a pidi castigo 
pa cuater acusado cu lo ta miembro di e 
Organisacion criminal No Limit Soldiers 
cu tin ramificacion internacional. 


For di 2015 Husticia ta investigando 
e miembronan cu a dedica nan mes 
trafico di droga, delitonan violento 
manera asesinato (intento) y labamento 
di placa. Husticia a sigi paso di e 
condenadonan di e siman aki grabando 
nan combersacionnan via un sistema 
di comunicacion cu yama Pretty Good 
Privacy cu a keda confisca den exterior. 


E acusado R.L. di 42 aña a ser condena 
na 14 aña di prison pa su participacion 
na NLS, un intento di asesinato ne parti 
franses di Sint Maarten y transporte 
di 200 kilo di cocaina pa Le Havre na 
Francia. 


Fiscal a pidi 22 aña di castigu pa R.L. 
pasobra no por a proba su envolvimento 
den e asesinato na Sint Maarten. Nan a 
confisca tur cen cu e tabatin di actividnan 
ilegal. E condenado C.L. di 50 aña tabata 
e cerebro financiero cu tabata inverti 
e placa di droga den inmobilario na 
Corsou. 


Ta hopi miyon florin a pasa den su man y 
p’esei a confisca su cas, un auto, prenda 
y placa cash y tin mas confiscacion na 
caminda. Un muhe di 37 aña cu tabata 
forma parti di e organisacion haña 6 aña 


A busca prueba te na Costa Rica....... 
Ministerio Publico a baha severamente riba grupo di NLS 


di castigo pa blackmail di un comerciante. Ademas e tabata paga e 
sicarionan cu a mata un hende ne parti hulandes na Sint Maartens 
y un persona cu NLS ta sospecha a tabata envolvi den asesinato di 
amiga di un di e lidernan. 


Originalmente fiscal a pidi 14 aña di castigo pe pero ela haña seis 
pasobra no por a proba cu e tabata na altura di e asesinato. A.E. di 
35 aña tabata parti placa na famia y amigonan di e miembronan cu 
ta preso y ela haña 21 luna pero no tin nodi di bai sera mas. Abogado 
Marije Vaders a defende y fiscalnan Abhata y Hato-Willems a actua 
na nomber di Husticia. 


E argumento cu abogado Vaders a usa ta grabacionnan di e sistema 
PGP Safe cu agentenan a graba na Costa Rica for di 1914 te november 
2020. Abogado Sulvaran a rechasa e cargonan aki como inconfiabel 
y pa cual no por condena su cliente. Hues si a haña cu e cargonan ta 
valido y a condena e acusado. 

GRADICIMENTO 


Yiunan, nieto y nietanan, sobrino y sobrinanan y demas famia, kier a gradici tur esnan cu di un un of 


otro forma a mustra nan atencion durante fayecimento y entierro di nos defunto stima 


RIGA AGNES LANDE-OLIVIEIRA 


Mihor conoci como Tante Riga, Oma Riga, Mama Lande 


Un danki special ta bai na Rev. Diacono sr. Michael Nicolaas pa su bunita palabranan di hopi 


inspiracion y sosten durante e despedida den misa di nos mama, na Coro Fatima Dakota pa nan bunita 
canto y tambe na sr. Roy Sneek. Na Asistencia Social Dakota, su bon bisinjanan cu a stime hopi, y sra. 


Gladys Wernet pa su bon cuido cu hopi amor. 


Nos no por keda sin menciona e excelente servicio y trato di staff y personal di Olive Tree Funeral 


Home. Keep up the good job. 


Nos ta invita tur famia, bisinja, amigo yconocirnan pa companja nos na 3 Santo Sacrificio di Misa, cual 


lo tuma lugar na misa di La Birgen di Fatima na Dakota riba: 


Diasabra 13 augustus 2022 pa 7.00 pm anochi 


Diadomingo 14 augustus 2022 pa 6.00 pm atardi 


Dialuna 15 augustus 2022 pa 7.00 pm anochi 


Boso presencia lo ta altamente aprecia. 

FORTALEZA PA FAMIA 


Scirbi pa Pastor Marcel Balootje. 


TIN GRAN BENEFICIO DEN DUNAMENTO. 


Locual ta mas importante den nos bida ta pa nos entrega nos curason na Dios, ora nos curazon ta pertenece 
na Dios, nos bida lo ta trankil, pasobra Dios ta doño di nos curason y ta Dios ta goberna nos bida, pesey bo 
bida lo florece, y hende lo puntra kico ta pasa cu bo, y nan lo nota e diferencia, cu bo ta propiedad di Dios, 
pesey tur momento bo ta contento y optimista. 


Esun cu ta tene misericordia di un hende pober, ta fia Señor y E lo page bek pa su bon obra. ( Proverbionan 
19:17).Ora nos ta duna y bendiciona hende, nos no ta wak color ni rasa,tampoco religion, pasobra tur hende 
ta hende den bista di Dios. Dios no tin distincion di persona. Bo man drechi no tin mester di sa kico bo man 
robes ta haci, haci tur cos den boluntad di Dios y lo bo ta bendiciona. 


Mas bo duna mas bo ricibi ( Lucas 6:38) Cu mesun midi cu boso midi, lo wordo midi cune bek pa boso. 
Cada biaha cu bo duna , declara cu bo ta bendiciona ( Deut 16:17) Bo ta demostra cu bo ta husto ( Prov 
21:26) Bo ta obediente na e Evangelio ( 2 Corintionan 9:13) Bo ta demostra cu bo ta stima Dios ( Juan 3:16) 
Bo ta demostra cu bo ta confia Dios ( 1 Timoteo 6:17) Dios ta haci bo generoso (2 Corintionan 9:10) Bo ta 
ricibi recompensa di Dios ( Mateo 10:42). Esun cu sembra scars lo cosecha scars tambe, y esun cu sembra 
generosamente lo cosecha generosamente tambe. Laga cada un haci manera e a propone den su curazon,no 
contra su gusto of obliga,pasobra Dios ta stima esun cu ta duna cu alegria.(2 Corintionan 9:6+7). 


Tin un beneficio eterno ora nos ta yuda hende den tur tipo di necesidad. Señor ta bisa: Bin boso cu ta 
bendiciona di Mi Tata, hereda e reino cu ta prepara pa boso desde fundacion di mundo. Pasobra Mi tabatin 
hamber y boso a duna Mi di come. Mi tabatin sed y boso a duna Mi di bebe. Mi tabata un stranhero y boso a 
duna Mi posada. Mi tabata sunu y boso a bisti Mi. Mi tabata malo y boso a bishita Mi. Mi tabata den prison 
y boso a bini serca Mi. E ora ey e hustonan lo conteste Señor ki dia nos a mira Bo cu hamber y nos a duna Bo 
di come. Of cu sed y nos a duna Bo di bebe. Y ki dia nos a mira bo como estranhero y nos a duna Bo posada. 
Of sunu y nos a bisti Bo. Of ki dia nos a mira Bo malo of den prison y a bin serca Bo? Senor a contesta y bisa 
nan: Di berdad mi ta bisa boso, cu tur locual boso a haci pa un di esnan di mas chikito di e rumannan aki di 
Mi, ta pa mi boso a hacie. ( Mateo 25:34-40) 


Cada biaha cu bo yuda bo prohimo, Dios ta corda riba bo, pasobra ora nos yuda otro nos ta cumpli cu e 
boluntad di Dios, pasobra Hesus a bisa es cu haci boluntad di Dios esey ta Mi ruman. Y ora nos keda sin 
yuda un di e chikito nan ta contra Señor nos a hacie. No tin nada mas grandi y bunita , ora nos pone tempu 
disponibel pa boluntariamente yuda hende. Pasobra esey ta boluntad y agradable den bista di Dios. 


Sinceremente, Pastor Marcel Balootje. 


PA LESA FULL OBITUARIOS, WAK WWW.AWEMAINTA.COM/OBITUARIOS 


“Dios ta amor... y amor ta Dios, 


maske mi no ta na e mundo aki, tur dia lo mi ta banda 


di boso Curazon, mi por stens di loke Señor ta hasi” 


Salmo 33 


Cu dolor na nos curason, nos ta participa fayecimento di: 


Sr. Manuel A. Perregil 


*28-09-1950 - †05-08-2022 


Acto di entiero lo wordo anuncia despues 


Gradicimento 


Den nomber di famia nos kier a gradici tur esnan cu 
di un forma of otro a mustra nan atencion durante 


fayecimento I entiero di nos defunto stima: 


Señora vuida 


Marcela Rosalia 


Britten-Webb 


Nos como famia Britten kier a gradici na prome 
lugar dr. Sneek cu semper tawata pendiente di 
mama. Na wit gele kruis danki cu tur dia tawata 
duna nos un man cu mama. Un danki na mama 


su nieta sin dolor Mireya Wernet cu semper tawata 
cla pa juda y cu hopi amor a hasi tur possibel pa 


alivia mama su dolor nan. 


Nos kier a gradici Marialena, Betsimar y Rose pa a 
juda cuida mama e ultimo 2 aña nan,masha danki. 
Danki na Judith, Maria, Ika, Ovito y famia Bremo pa 
e orashon nan pa mama y na tur otro persona cu a 
resa y a compaña nos durante tur e dia nan dificil 


despues di mama su partida . Cu mami sosega 


dushi den reino di señor. 


Alaves nos kier a invita henter famia, amistades y 


conocir nan pa 3 Santo sacrificio 


nan di misa cu lo tuma lugar na Misa Sta. Filomena 


na Paradera dia: 


Dialuna 15 di Augustus 2022 pa 7’or di anochi 


Diaranson 17 di Augustus 2022 pa 7’or di anochi 


Diasabra 20 di Augustus 2022 pa 7’or di anochi 


Despues di misa dia 20 lo tin un Santo Rosario na 


cas adres Calabas 81-B 


Met verdriet geven wij kennis dat na een kort ziekbed 


en een zeer goede verzorging in het HOH 


op 11 augustus in de leeftijd van 80 jaar is overleden 


LOEK DE RUIJTER 


*16-10-1941 †11-08-2022 


De crematie heeft in besloten kring plaatsgevonden 

The LORD is my 
shepherd, I shall 
not be in want. he 


restores my soul. He 
guides me in paths 
of righteousness for 


his name’s sake. 


Even though I walk 
through the valley of 
the shadow of death, 


I will fear no evil, 


for you are with me; 


your rod and your 
staff, they comfort 


me. Psalm 23 


With deep 
sorrow we 


announce the 
passing away 


of: 


George 


Winston Wilkes 


Sunrise 


February 10th, 


1950 


Sunset: July 16th, 2022 


“Dios ta amor... y amor ta Dios, 


maske mi no ta na e mundo aki, tur dia lo mi ta 


banda di boso Curazon, mi por stens di loke Señor 


ta hasi” Salmo 33 


Cu dolor na nos curason, nos ta participa 


fayecimento di nos ser stima: 


Maria del Pilar Carrasquilla Caceres 


Cariñosamente yama “Pili” 
*26-03-1978 - †10-08-2022 


Acto di entiero lo wordo anuncia despuesMisse 


“Bou di alanan di Dios mi ta sigur” 


Abo ku ta biba bou di amparo di Altisimo, ta 


hospedá den sombra di Dios Omnipotente, bisa 
Señor: “Mi refugio, mi forti, mi Dios, den kende 


mi ta pone mi konfians 


Cu dolor na nos curason, nos ta participa 


fayecimento di nos ser stima: 


Casimiro Kelly 
Cariñosamente yama 


“Chin” 


*04-03-1951 - †12-08-2022 


Acto di entiero lo wordo 


anuncia despues 


“Señor ta mi wardador, mi’n tin falta di 
nada Den cunucu di yerba berde e ta 


ponemi sosega. E ta hibami na awa trankil, 


Pa mi bolbe haña forsa”. Salmo: 23 


Nos ta anuncia fayecimento di: 


Rita Otilia Laclé 


*01-10-1939 - †11-08-2022 


Acto di entiero lo wordo anuncia despues. 

Helaas heb ik een lege plaats achter 


gelaten. 


Naar ik hoop met fijne herinneringen en 


verhalen. 


Voor het hartverwarmende medeleven 


van voor, 


en na het vertrek van mij naar wolk 


1665, 


als echtgenoot, schoonvader en opa. 


Wilhemus Johannes 


van der Steen 


Blijven we eeuwig dankbaar, 
Willem, Rieke, kinderen en 


kleinkinderen 


Gradicimento & Invitacion 


Den nomber di famia nos ta gradici tur esnan 
cu di un manera of otro a mustra nan atencion 
durante fayecimento y entiero di nos defunto 


stima; 


Sr. Wilfred Lugo 


Gradicimento ta bai na tur esnan cu a manda 


flor, krans, yamadanan, mensahenan via 


What’s app y Facebook. Danki special na tur 


famia, bisinja y conocirnan cu tawata presente 


na e momentonan dificil, boso presencia 
tawata un muestro y atencion y un gran 


Consuelo pa nos famia. 


Alavez nos ta invita tur famia, bisiña y 


conocirnan pa compaña nos na 3 Santo 


Sacrificio di Misa cual lo tuma lugar na Misa La 


Birgen di Fatima na Dakota. 


Diabierna 12 augustus 2022 pa 7:00 PM 


Diasabra 13 augustus 2022 pa pa 7:00 PM 
Dialuna 15 augustus 2022 pa pa 7:00 PM 


Ivem clesimus. Mulicul larionimilin iam ia idetere 


